Nacionalinis frontas (Albanija)
Nacionalinis frontas (alb. Balli Kombëtar) – albanų nacionalistinis ir antikomunistinis pasipriešinimo judėjimas Antrojo pasaulinio karo metais. Jam vadovavo Ali Këlcyra ir Midhat Frashëri. Judėjimą sudarė žemvaldžių elito nariai, liberalūs nacionalistai, nepritariantys komunizmui, ir kiti Albanijos visuomenės sluoksniai. Nacionalinio fronto šūkis: „Shqipëria Shqiptarëve, Vdekje Tradhëtarëve“ (Albanija albanams, mirtis išdavikams). Galiausiai judėjimas prisijungė prie nacių įkurtos marionetinės vyriausybės ir su naciais kartu kovojo prieš komunistines partizanų grupes. Nacionalinis frontas vykdė teroro aktus, kurių kulminacija buvo žiaurūs veiksmai prieš serbų ir graikų civilius.